|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: Telefon: +381 21 487 4608; Fax: +381 21 456 217  [ounz@vojvodina.gov.s](mailto:ounz@vojvodina.gov.s) | |
|  | SZÁM: 128-90-1016/2023-05 | DÁTUM: 2023. május 5. |

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 11. szakasza, a tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám – más jogszabály, 37/2016., 29/2017., 24/2019., 66/2020. és 38/2021. szám) 15. szakasza és 16. szakaszának 5. bekezdése alapján, valamint a *Mennyire ismerjük egymást* regionális vetélkedő tizenötödik ciklusának 2023. évi megszervezésére vonatkozó, 128-90-1016/2023-05 számú, 2023. április 26-án kelt pályázat útján odaítélendő költségvetési eszközök odaítélésének eljárását lefolytató Pályázati Bizottság javaslatára, a *Mennyire ismerjük egymást* regionális vetélkedő tizenötödik ciklusának 2023. évi megszervezésére kiírt pályázat alapján, a tartományi oktatási, jogalkotási, közigazgatási és nemzeti kisebbségi - nemzeti közösségi titkár

**HATÁROZATOT  
hoz**

**A *Mennyire ismerjük egymást* regionális vetélkedő tizenötödik ciklusának 2023. évi megszervezésére kiírt pályázat szerinti költségvetési eszközök odaítéléséről**

**I.**

A *Mennyire ismerjük egymást* regionális vetélkedő tizenötödik ciklusának 2023. évi megszervezésére vonatkozó, 128-90-1016/2023-05 számú, 2023. április 5-én meghirdetett pályázat alapján, amely Vajdaság AT Hivatalos Lapjának 15/2023. számában, 2023. április 5-én jelent meg, az eszközök az alábbi pályázóknak kerülnek odaítélésre:

|  |  |  |  |  |
| --- | --- | --- | --- | --- |
| **A kérelmező** | **Település** | **Az odaítélendő összeg** | **Tárgyszám** | **Pontszám** |
| Magyar Tannyelvű Tanítóképző Kar, Szabadka | Szabadka | 122 000,00 | 128-90-1016/2023. 05. 03. | 22 |
| Vuk Karadžić Közgazdasági-kereskedelmi Iskola | Ópázova | 43 500,00 | 128-90-1016/2023. 05. 04. | 19 |
| Szervó Mihály Általános Iskola | Nagybecskerek | 41 000,00 | 128-90-1016/2023. 05. 02. | 18 |
| Thurzó Lajos Művelődési - Oktatási Központ | Zenta | 35 000,00 | 128-90-1016/2023. 05. 01. | 15 |

**II.**

A program/projekt kiválasztásáról szóló határozat a Tartományi Titkárság hivatalos weboldalán kerül közzétételre.

**Indokolás**

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet 11. szakasza szabályozza a Vajdaság Autonóm Tartomány területén élő nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök rendeltetését, valamint az odaítélésük módját és eljárását.

A tartományi közigazgatásról szóló tartományi képviselőházi rendelet 15. szakasza meghatározza, hogy a Szerb Köztársaság törvényeinek, más jogszabályainak és általános jogi aktusainak, továbbá a Tartományi Kormány és a Képviselőház jogszabályainak végrehajtása céljából, a tartományi közigazgatási szervek, ha arra felhatalmazással rendelkeznek, jogszabályokat és egyedi jogi aktusokat hoznak meg, a hivatkozott rendelet 16. szakaszának 5. bekezdése pedig megállapítja, hogy az egyedi ügyekben a döntés határozat formájában valósul meg, a jogszabályokkal összhangban. A hivatkozott rendelet 24. szakaszának 2. bekezdése előirányozza, hogy a tartományi titkár képviseli a tartományi titkárságot, megszervezi és biztosítja a feladatok eredményes ellátását, meghatalmazása keretében jogi aktusokat hoz, bizottságokat és munkacsoportokat alakít a titkárság tevékenységi körébe tartozó összetettebb teendők ellátása céljából, valamint dönt a közalkalmazottak jogairól, kötelezettségeiről és felelősségéről.

A 37. szakasz 5. bekezdése megállapítja, hogy a Tartományi Oktatási, Közigazgatási és Nemzeti Kisebbségi – Nemzeti Közösségi Titkárság, többek között, hozzájárul az interkulturalizmus, valamint a multikulturalizmus, a tolerancia és Vajdaság AT területén élő nemzeti kisebbségek – nemzeti közösségek együttélésének fejlesztéséhez, gondoskodik az emberi jogok és a nemzeti kisebbségek – nemzeti közösségek jogai területén a jogok érvényesüléséről és többletjogokat állapít meg a nemzeti kisebbségek – nemzeti közösségek számára, anyagi eszközöket biztosít a nemzeti kisebbségek - nemzeti közösségek tanácsai, a nemzeti kisebbségek - nemzeti közösségek egyesületei és szervezetei finanszírozására, illetve társfinanszírozására, valamint a Vajdaság AT területén élő nemzeti kisebbségekhez - nemzeti közösségekhez tartozók jogai érvényesítésének előmozdítására.

A Vajdaság Autonóm Tartomány 2023. évi költségvetéséről szóló tartományi képviselőházi rendelet (VAT Hivatalos Lapja, 54/2022. szám) 11. és 23. szakasza alapján, figyelemmel a nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendeletre, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság 2023. április 5-én meghirdette a 128-90-1016/2023-05 számú Pályázatát a *Mennyire ismerjük egymást* regionális vetélkedő tizenötödik ciklusának 2023. évi megszervezésére.

A Vajdaság Autonóm Tartomány 2023. évi költségvetéséről szóló tartományi képviselőházi rendelet 23. és 25. szakaszával összhangban lefolytatott pályázat, valamint az említett rendelet 11. szakaszában meghatározott rendeltetésre biztosított eszközök alapján, a pályázatra beérkező kérelmek szerint az eszközök elosztásra kerülnek. Az említett költségvetési eszközöket Vajdaság AT költségvetésében biztosítják az illetékes nemzeti kisebbségi – nemzeti közösségi tartományi közigazgatási szerv külön költségvetési rovatrendje alatt.

A *Mennyire ismerjük egymást* regionális vetélkedő tizenötödik ciklusának 2023. évi megszervezésére vonatkozó pályázat szerinti költségvetési eszközök odaítélési eljárásának lebonyolításával foglalkozó Pályázati Bizottságot a 128-90-1016/2023-05 számú határozattal, 2023. április 24-én alakították meg. A Bizottság 2023. április 26-án ülésezett és az említett pályázatra benyújtott kérelmek megvitatását és értékelését követően, megállapította a pályázaton résztvevő pályázati kérelmek értékelési, pontozási és rangsorolási listáját, melyet 2023. április 26-án tettek közzé a Tartományi Titkárság honlapján. A pályázóknak lehetőségük volt a beérkezett programok/projektek értékelési és rangsorolási listájára vonatkozóan kifogást benyújtaniuk, a lista közzétételétől számított 8 napos határidőn belül. A kifogás benyújtására megszabott határidőt követően a Pályázati Bizottság javaslatot küldött a tartományi titkárnak a végleges határozat meghozatalára, a *Mennyire ismerjük egymást* regionális vetélkedő tizenötödik ciklusának 2023. évi megszervezésére vonatkozó pályázat alapján odaítélendő eszközök vonatkozásában.

A fentiekben feltüntetettek alapján, a Pályázati Bizottság javaslata alapján, a tartományi oktatási, jogalkotási, közigazgatási és nemzeti kisebbségi - nemzeti közösségi titkár a határozatot a rendelkező részben foglaltak szerint hozta meg.

A jelen határozat végleges.

Szakállas Zsolt,

tartományi titkár